Ego Galterus, Dei gratia Lingonensis episcopus, notum facio presentibus et futuris quod controversia erat inter me et abbatem Molismensem et Andream de Brena, militem, super quibusdam hominibus de Molismo, filiis videlicet Richardi, quia eos unusquisque nostrum suos esse asserebat. Hec autem controversia terminata et pacificata fuit sic in presentia nostra. Prefatus siquidem Andreas pro LX libris quas ab uno eorumdem hominum quam ceperat pro redemptione extorserat, se meum hominem fecit, et eosdem homines et quoscumque super eos calumpniam... reclamationem habebat, ecclesie Molismensi omino remisit, et libere in perpetuum possidendos eosdem donavit. Ego tamen quicquid in eisdem hominibus calumpnie habebam eidem ecclesie remisi, et eosdem absque omni retentione contuli. Ut autem hoc in perpetuum ratum et inconcussum habeatur, presentem paginam sigilli nostri autoritate munivimus. Hujus rei testes sunt: Thomas tunc Molismensis abbas et Renaudus prior, magister Hunaudus, Petrus villicus Castellionis, Lambertus cubicularius meus, Richardus villicus Molismensis, Albericus de Molism. Uldricus ventarius.